Φρόσω Δρακάκη

Η Ευφροσύνη (Φρόσω) Δρακάκη, γεννημένη στις 23 Δεκεμβρίου 1977, είναι Ελληνίδα πρώην αθλήτρια και νυν προπονήτρια καλαθοσφαίρισης, γνωστή για τη θητεία της σε γυναικείες ομάδες. Από το 2025 είναι προπονήτρια της γυναικείας ομάδας καλαθοσφαίρισης του Ολυμπιακού Πειραιώς.«Η Φρόσω Δρακάκη ανέλαβε τις Γυναίκες του Ολυμπιακού», άρθρο στον ιστότοπο AllStarBasket.gr, 6 Μαΐου 2025. Ανακτήθηκε 9 Μαΐου 2025. 

 Βιογραφικά στοιχεία 
Ως αθλήτρια, η Φρόσω Δρακάκη αγωνίστηκε στα γυναικεία τμήματα των ομάδων του Παγκρατίου, του Α.Ο. Πρωτέα, του Αμύντα Υμηττού και Πανιωνίου Άργους. Μετά την ολοκλήρωση της αθλητικής της καριέρας, ασχολήθηκε με την προπονητική.«Δρακάκη Φρόσω», βιογραφικό στον επίσημο ιστότοπο του Αμύντα Υμηττού. Ανακτήθηκε 9 Μαΐου 2025.

Η Δρακάκη είναι απόφοιτος του τμήματος Οργάνωσης και Διοίκησης Επιχειρήσεων του Πανεπιστημίου Πειραιώς και κατέχει μεταπτυχιακό τίτλο στη Διαχείριση Ανθρώπινου Δυναμικού από το Οικονομικό Πανεπιστήμιο Αθηνών. Επίσης, είναι απόφοιτος της Σχολής Προπονητών Καλαθοσφαίρισης της Γενικής Γραμματείας Αθλητισμού και μέλος του Συνδέσμου Ελλήνων Προπονητών Καλαθοσφαίρισης από το 2005.

Η επαγγελματική της καριέρα στον τομέα της προπονητικής ξεκίνησε το 2006, όταν ανέλαβε τα τμήματα υποδομής του Αμύντα Υμηττού. Από τον Ιανουάριο του 2008, ανέλαβε την ομάδα γυναικών του Αμύντα, την οποία καθοδήγησε μέχρι το 2025. Κατά τη διάρκεια της θητείας της, η ομάδα σημείωσε σημαντικές επιτυχίες, όπως την άνοδο από τη Β' στην Α' Κατηγορία της Ε.Σ.Κ. Αττικής την περίοδο 2009-10, την κατάκτηση του Κυπέλλου Αττικής το 2015-16, αλλά και την κατάκτηση του ίδιου τροπαίου για δεύτερη φορά την περίοδο 2017-18. Την ίδια χρονιά, η ομάδα του Αμύντα κέρδισε την άνοδο στην Α2 Γυναικών για πρώτη φορά στην ιστορία του. Μετά από τρεις χρονιές στην Α2 Εθνική, η ομάδα της Δρακάκη ανέβηκε στην Α1 Κατηγορία Γυναικών μετά τη λήξη της περιόδου 2023-24,«Ιστορική άνοδος στην Α1 για τον Αμύντα», άρθρο στον ιστότοπο WBasket.gr, 2 Ιουνίου 2024. Ανακτήθηκε 9 Μαΐου 2025.«Ο Αμύντας πρώτη φορά στην ιστορία στην Α1 γυναικών», άρθρο στον ιστότοπο eBasket.gr, 3 Ιουνίου 2024. Ανακτήθηκε 9 Μαΐου 2025. συμμετέχοντας μάλιστα στα Play-Offs στην πρώτη της εμφάνιση στο επίπεδο αυτό.«Διπλό και playoffs o Αμύντας 65-57 τον Π.Α.Σ. στα Γιάννινα», άρθρο στον ιστότοπο AllStarBasket.gr, 2 Μαρτίου 2025. Ανακτήθηκε 9 Μαΐου 2025.«Φρόσω Δρακάκη: Η μεγάλη πρόκληση της καριέρας της!», άρθρο στον ιστότοπο της εφημερίδας «Φως», 9 Μαΐου 2025. Ανακτήθηκε 9 Μαΐου 2025.

Πέρα από την ενασχόλησή της με τον Αμύντα, η Δρακάκη ανέλαβε την προπονητική ηγεσία της Εθνικής Ελλάδος Νέων Γυναικών,«Η Δρακάκη προπονήτρια της Εθνικής Νέων Γυναικών», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 28 Απριλίου 2025. Ανακτήθηκε 9 Μαΐου 2025. καθώς και της Εθνικής Κωφών Γυναικών. Με την τελευταία, κατέκτησε την 3η θέση στο Παγκόσμιο Πρωτάθλημα το 2023 «Εθνική Κωφών Γυναικών: Και πάλι βάθρο, με χάλκινο στο Παγκόσμιο Κύπελλο!», άρθρο στον ιστότοπο EuroHoops.net, 23 Ιουνίου 2023. Ανακτήθηκε 9 Μαΐου 2025. και την 5η θέση στο Ευρωπαϊκό Πρωτάθλημα το 2024,«Στα ημιτελικά οι άνδρες στη Μάλαγα, στην 5η θέση οι γυναίκες», άρθρο στον ιστότοπο AgapoToBasket.gr, 27 Ιουνίου 2024. Ανακτήθηκε 9 Μαΐου 2025. προκρινόμενη παράλληλα στους Ολυμπιακούς Αγώνες Κωφών (Τόκιο 2025).«Φρόσω Δρακάκη: «Η ζωή του αθλητή έχει επιτυχίες και αποτυχίες. Οι αποτυχίες είναι μαθήματα που οδηγούν στη μελλοντική επιτυχία»», συνέντευξη στον επίσημο ιστότοπο της Ελληνικής Ομοσπονδίας Αθλητισμού Κωφών, 5 Ιουλίου 2024. Ανακτήθηκε 9 Μαΐου 2025.

Εκτός από την προπονητική της καριέρα, η Δρακάκη εργάζεται και στον τομέα της λογιστικής. Στη διάρκεια της επαγγελματικής της πορείας, υπηρέτησε ως Λογίστρια και στη συνέχεια ως Διευθύντρια Χρηματοοικονομικών Υπηρεσιών στο Τεχνικό Επιμελητήριο Ελλάδος.«Froso Drakaki», επαγγελματικό προφίλ στο LinkedIn. Ανακτήθηκε 9 Μαΐου 2025.

 Παραπομπές 

Κατηγορία:Ελληνίδες αθλήτριες της καλαθοσφαίρισης
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιρίστριες Παγκρατίου
Κατηγορία:Καλαθοσφαιρίστριες Αμύντα Υμηττού
Κατηγορία:Προπονητές καλαθοσφαίρισης Εθνικής Ελλάδας
Κατηγορία:Προπονητές καλαθοσφαίρισης Αμύντα Υμηττού
Κατηγορία:Προπονητές καλαθοσφαίρισης Ολυμπιακού Πειραιώς
Κατηγορία:Απόφοιτοι του Οικονομικού Πανεπιστημίου Αθηνών
Κατηγορία:Απόφοιτοι του Πανεπιστημίου Πειραιώς